hotchpotch/miracl-hf-unified huggingface dataset:
राजेन्द्र अवस्थी
राजेन्द्र अवस्थी (२५ जनवरी, १९३० - ३० दिसंबर, २००९) हिंदी के प्रख्यात पत्रकार और लेखक थे। उनका जन्म मध्य प्रदेश के जबलपुर जिले के ज्योतिनगर गढा इलाके में हुआ था। वे नवभारत, सारिका, नंदन, साप्ताहिक हिन्दुस्तान और कादम्बिनी के संपादक रहे। उन्होंने अनेक उपन्यासों कहानियों एवं कविताओं की रचना की। वह ऑथर गिल्ड ऑफ इंडिया के अध्यक्ष भी रहे। दिल्ली सरकार की हिन्दी अकादमी ने उन्हें १९९७-९८ में साहित्यिक कृति से सम्मानित किया था।
पिता धनेश्वर प्रसाद एवं माता बेटी बाई की संतान राजेन्द्र अवस्थी की प्रारंभित शिक्षा जबलपुर में हुई। वर्ष १९५० से १९५७ तक उन्होंने कलेक्ट्रेट में लिपिक के पद पर नौकरी की, लेकिन वर्ष १९५७ के आखिरी महीनों में वे पत्रकारिता के क्षेत्र में आए। उन्होंने कई समाचारपत्रों सहित प्रतिष्ठित पत्रिकाओं का संपादन भी किया। वे १९६० तक जबलपुर में रहे इसके बाद दिल्ली चले गए। दिल्ली में रहते हुए उन्होंने जमीन से जुड़ी सामाजिक विसंगतियों को उजागर करने वाला साहित्य रचा एवं पत्रकारिता में भी सक्रिय रहे। इस दौरान श्री अवस्थी का विवाह मंडला में शकुंतला अवस्थी से हुआ। उनके परिवार में तीन बेटे एवं दो बेटियाँ हैं।
उनकी साठ से अधिक कृतियाँ प्रकाशित हो चुकी हैं। उपन्यास, कहानी, निबंध, यात्रा-वृत्तांत के साथ-साथ उनका दार्शनिक स्वरूप है जो शायद ही किसी कथाकार में देखने को मिलता है। उनके उपन्यासों में सूरज किरण की छाँव, जंगल के फूल, जाने कितनी आँखें, बीमार शहर, अकेली आवाज और मछलीबाजार शामिल हैं। मकड़ी के जाले, दो जोड़ी आँखें, मेरी प्रिय कहानियाँ और उतरते ज्वार की सीपियाँ, एक औरत से इंटरव्यू और दोस्तों की दुनिया उनके कविता संग्रह हैं जबकि उन्होंने जंगल से शहर तक नाम से यात्रा वृतांत भी लिखा है। वे विश्व-यात्री हैं। दुनिया का कोई ऐसा देश नहीं जहाँ अनेक बार वे न गए हों। वहाँ के सांस्कृतिक और सामाजिक जीवन के साथ उनका पूरा समन्वय रहा है। कथाकार और पत्रकार होने के साथ ही, उन्होंने सांस्कृतिक राजनीति तथा सामयिक विषयों पर भी भरपूर लिखा है। अनेक दैनिक समाचार-पत्रों तथा पत्रिकाओं में उनके लेख प्रमुखता से छपते रहे। उनकी बेबाक टिप्पणियाँ अनेक बार आक्रोश और विवाद को भी जन्म देती रहीं, लेकिन अवस्थी जी कभी भी अपनी बात कहने से नहीं चूकते।
राजेंद्र अवस्थी का पाँच-छह महीने पहले हृदय की बाइपास सर्जरी हुई थी। कुछ दिनों पहले तबीयत बिगड़ने के कारण उन्हें एस्कॉर्ट अस्पताल में भर्ती कराया गया था। उनके स्वास्थ्य में सुधार भी आया था पर ३० जनवरी २००९ की सुबह अचानक उनकी साँसें थम गईं। वे पिछले कई दिनों से एस्कोर्ट हास्पिटल में वेंटिलेटर पर थे।
भारत के स्वायत्त क्षेत्र
यह सूची भारत के स्वायत्त क्षेत्रओं की सूची है:
भारत की नगरपालिकाएँ
शहरी स्थानीय निकायों (भारत के ULBs) संवैधानिक प्रदान की प्रशासनिक इकाइयों कि बुनियादी ढांचे और शहरों और कस्बों में सेवाएं प्रदान कर रहे हैं। भारत की 1991 की जनगणना के अनुसार, वहाँ चार प्रमुख श्रेणियों में वर्गीकृत देश में 3,255 ULBs हैं:
बड़े शहरी क्षेत्रों नगर निगम द्वारा नियंत्रित, अक्सर बस निगमों कहा जाता है। एक निगम के अंतर्गत क्षेत्र और वार्ड में ऊपर विभाजित है। व्यक्तिगत बच्चों या बच्चों के संग्रह एक निगम भीतर कभी कभी अपनी प्रशासनिक वार्ड समितियों के नाम से जाना शरीर है।
छोटे शहरी क्षेत्रों में नगर पालिका, जो अक्सर बस के रूप में नगर पालिकाओं को भेज रहे हैं द्वारा नियंत्रित है। नगर पालिकाओं भी वार्ड, जो वार्ड कौंसिल में एक साथ समूहीकृत कर सकते हैं में विभाजित हैं। एक या एक से अधिक प्रतिनिधियों के लिए प्रत्येक वार्ड का प्रतिनिधित्व निर्वाचित हुए हैं।
शिवालिक जीवाश्म उद्यान
सकेती जीवाश्म उद्यान हिमाचल प्रदेश में काला अम्ब ग्राम से ५ कि॰मी॰ स्थित एक जीवाश्म उद्यान है। यह चंडीगढ़ से ८५ कि॰मी॰ दूर, अंबाला से ६५ कि.मी; नहान से २२ कि.मी तथा देहरादून से ११० कि॰मी॰ दूर स्थित है। यहां एक छोटा जीवाश्म संग्रहालय है, जिसमें लगभग पच्चीस से दस लाख वर्ष पूर्व के, भिन्न जीव-समूहों, जैसे स्तनधारी, सरीसृप, मत्स्य, एवं खासकर शिवालिक की पहाड़ियों के आसपास रहने वाले जीवों के अवशेष (जैसे खोपड़ी, दांत, जबड़े, आदि) के जीवाश्म प्रदर्शन मंजूषा में संग्रहीत हैं। इस उद्यान में उत्तम स्तर के फाइबर-ग्लास निर्मित प्रागैतिहासिक जीवों के छः प्रतिरूप प्रदर्शित हैं, जो शिवालिक क्षेत्र में आवास करते थे, जिनमें १८ फीट के हाथी-दांत वाला हाथी, ३ मीटर का महा-कच्छप आदि प्रमुख हैं।
घृतार्ची
घृतार्ची एक अप्सरा थी, जिसे द्रोणाचार्य की माता माना जाता है। द्रोण इनके भरद्वाज ऋषि से उत्पन्न हुए थे।
एक बार भरद्वाज मुनि यज्ञ कर रहे थे। एक दिन वे गंगा नदी में स्नान कर रहे थे। वहाँ पर उन्होंने घृतार्ची नामक एक अप्सरा को गंगा स्नान कर निकलते हुये देख लिया। उस अप्सरा को देख कर उनके मन में काम वासना जागृत हुई और उनका वीर्य स्खलित हो गया जिसे उन्होंने एक यज्ञ पात्र में रख दिया। कालान्तर में उसी यज्ञ पात्र से द्रोण की उत्पत्ति हुई। द्रोण अपने पिता के आश्रम में ही रहते हुये चारों वेदों तथा अस्त्र-शस्त्रों के ज्ञान में पारंगत हो गये।
जल चक्र
जल चक्र पृथ्वी पर उपलब्ध जल के एक रूप से दूसरे में परिवर्तित होने और एक भण्डार से दूसरे भण्डार या एक स्थान से दूसरे स्थान को गति करने की चक्रीय प्रक्रिया है जिसमें कुल जल की मात्रा का क्षय नहीं होता बस रूप परिवर्तन और स्थान परिवर्तन होता है। अतः यह प्रकृति में जल संरक्षण के सिद्धांत की व्याख्या है।
इसके मुख्य चक्र में सर्वाधिक उपयोग में लाए जाने वाला जल रूप - पानी (द्रव) है जो वाष्प बनकर वायुमण्डल में जाता है फिर संघनित होकर बादल बनता है और फिर बादल बनकर ठोस (हिमपात) या द्रव रूप में वर्षा के रूप में बरसता है। हिम पिघलकर पुनः द्रव में परिवर्तित हो जाता है। इस तरह जल की कुल मात्रा स्थिर रहती है।
यह पृथ्वी के सम्पूर्ण पर्यावरण रुपी पारिस्थितिक तंत्र में एक भूजैवरसायन चक्र (Geobiochemical cycle) का उदाहरण है। उन सभी घटनाओं का एक पूर्ण चक्र जिसमें होकर पानी, वायुमंडलीय जलवाष्प के रूप में आरंभ होकर द्रव्य या ठोस रूप में बरसता है और उसके पश्चात्त् वह भू-पृष्ठ के ऊपर या उसके भीतर बहने लगता है एवं अन्ततः वाष्पन तथा वाष्पोत्सर्जन द्वारा पुनः वायुमंडलीय जल-वाष्प के रूप में बदल जाता है।
जल के समुद्र से वायुमण्डल में तथा फिर भूमि पर बहुत सी अवस्थाओं जैसे अवक्षेपण अंतरोधन अपवाह, अन्त: स्यन्दन अन्त: स्त्रवण भौमजल संचयन वाष्पन तथा वाष्पोत्सर्जन इत्यादि प्रक्रियाओं के बाद पुन: समुद्र में वापिस जाने का घटना चक्र।
जलीय परिसंचरण (circulation) द्वारा निर्मित एक चक्र जिसके अंतर्गत जल महासागर से वायुमंडल में, वायुमंडल से भूमि (भूतल) पर और भूमि से पुनः महासागर में पहुँच जाता है। महासागर से वाष्पीकरण द्वारा जलवाष्प के रूप में जल वायुमंडल में ऊपर उठता है जहाँ जलवाष्प के संघनन से बादल बनते हैं तथा वर्षण (precipitation) द्वारा जलवर्षा अथवा हिमवर्षा के रूप में जल नीचे भूतल पर आता है और नदियों से होता हुआ पुनः महासागर में पहुँच जाता है। इस प्रकार एक जल-चक्र पूरा हो जाता है।
सागर से वायुमंडल तथा थल पर से होता हुआ वापस सागर तक जाने वाला जल का परिसंचरण चक्र। जल वापस सागर तक थल पर से बहता हुआ अथवा भूमिगत मार्गों से पहुंचता है। इस निरंतर चलते रहने वाले चक्र में जल अस्थायी रूप से जीवों में तथा ताजे पानी बर्फिली जमावटों अथवा भूमिगत भंडारों के रूप में जमा होता रहता है।
जॉन विलियम स्ट्रट, रेले के तृतीय बैरन
जॉन विलियम स्ट्रट (१२ नवंबर, १८४२ - ३० जून, १९१९, "लॉर्ड रैली" के नाम से ख्यात) एक वैज्ञानिक थे जो अपनी वंशानुगत पदवी के मुताबिक रैली के तृतीय बैरन थे। इनको भौतिकी में ध्वनि तरंगों तथा स्कैटरिंग पर किए गए काम के लिए जाना जाता है। सन् १९०४ में इन्हें भौतिकी का नोबेल पुरस्कार भी मिला था।
वज्रासन
यह ध्यानात्मक आसन हैं। मन की चंचलता को दूर करता है। भोजन के बाद किया जानेवाला यह एक मात्र आसन है।
इसके करने से अपचन, अम्लपित्त, गैस, कब्ज की निवृत्ति होती है। भोजन के बाद 5 से लेकर 15 मिनट तक करने से भोजन का पाचक ठीक से हो जाता है। वैसे दैनिक योगाभ्यास मे 1-3 मिनट तक करना चाहिए। घुटनों की पीड़ा को दूर करता है।इसके करने से आप पाते है वीर्य वृद्धि ओर ब्रह्मचार्य की सुरक्षा।
दोनों घुटने सामने से मिले हों । पैर की एडियाँ बाहर की और पंजे अन्दर की और हों । बायें पैर के अंगूठे के आस पास मैं दायें पैर का अंगूठा । दोनों हाथ घुटनों के ऊपर।
बालासन
बालासन शवासन की भाँति पूरे शरीर व मन की थकान को दूर करता है।
वरुण गांधी
फिरोज वरुण गांधी (जन्म १३ मार्च १९८०) एक भारतीय राजनीतिज्ञ हैं। वो भारतीय संसद के निम्न सदन लोकसभा के पीलीभीत लोक सभा निर्वाचन क्षेत्र से सदस्य हैं। वो भारतीय जनता पार्टी की राष्ट्रीय कार्यकारिणी के सदस्य और पार्टी के इतिहास में सबसे युवा राष्ट्रीय महासचिव हैं। इससे पहले वो 16वीं लोकसभा में सुलतानपुर (कुशभवनपुर) लोक सभा निर्वाचन क्षेत्र से सांसद रह चुके हैं। वरुण गांधी को मार्च २०१३ में राजनाथ सिंह की टीम में भी चुना गया। उन्हें राष्ट्रीय महासचिव चुना गया और वो पार्टी के इतिहास में सबसे युवा महासचिव हैं।
वरुण गांधी का जन्म १३ मार्च १९८० को नई दिल्ली में हुआ। उनके माता पिता का नाम मेनका गांधी और संजय गांधी है। वो पूर्व प्रधानमंत्री इंदिरा गांधी के पौत्र हैं। उनके पिता की मौत एक विमान दुर्घटना में जून १९८० में हुई। उनके पिता के निधन के समय वरुण गांधी की आयु मात्र ३ माह थी।
वरुण गांधी ने १९९९ में पीलीभीत निर्वाचन क्षेत्र में अपनी मां के लिए प्रचार कार्य आरम्भ किया। उन्होंने अपनी मां के साथ २००४ में भाजपा की सदस्यता प्राप्त की। इससे पहले वो राष्ट्रीय जनतांत्रिक गठबंधन (राजग) की सदस्य थीं। इन्हें सच्चाई कहने के लिये प्रसिद्ध नेता माना जाता है
सैन क्रिस्टोबाल (गैलापागोस)
सैन क्रिस्टोबाल (चैथम) द्वीप का नाम नाविकों के संरक्षक संत "सेंट क्रिस्टोफर" के नाम पर रखा गया है। द्वीप का अंग्रेजी नाम चैथम, विलियम पिट, चैथम के पहले अर्ल के नाम पर रखा गया है। 558 वर्ग किलोमीटर (215 वर्ग मील) के क्षेत्रफल वाले सैन क्रिस्टोबाल का उच्चतम बिंदु है 730 मीटर (2395 फीट) ऊँचा है। गैलापागोस द्वीपसमूह के सभी द्वीपों में सैन क्रिस्टोबाल वो पहला द्वीप था जिस पर चार्ल्स डार्विन ने अपनी बीगल की यात्रा के दौरान उतरा था। इस द्वीप पर फ्रिगेट पक्षी, जलसिंह, विशाल कछुए, नीले और लाल पैरों वाले बूबी पक्षी, रेखीयपक्षी, समुद्री गोह, डॉल्फिन, अबाबील-पुच्छ गल पाये जाते हैं। इसकी वनस्पति में मेंकैलेंड्रिनिया गैलापागोस (Calandrinia galapagos), लैकोकार्पस डर्विनी (Lecocarpus darwinii) और लिग्नम वाईटी (Lignum vitae) शामिल हैं। द्वीप समूह की ताजे पानी की सबसे बड़ी झील लैगूना ई1 जंको सैन क्रिस्टोबाल की उच्चभूमि में स्थित है। गैलापागोस प्रांत की राजधानी, प्यूर्टो बैक्यूरिज़ो मोरेनो द्वीप के दक्षिणी सिरे पर स्थित है।
सैंटियागो (गैलापागोस)
सैंटियागो द्वीप जिसका अंग्रेजी नाम जेम्स है गैलापागोस द्वीपसमूह का एक द्वीप है। इसे सैन साल्वाडोर के नाम से भी जाना जाता है और यह नाम कैरेबियन सागर में कोलंबस द्वारा भोजे गये पहले द्वीप के नाम पर आधारित है। द्वीप का क्षेत्रफल 585 वर्ग किलोमीटर (226 वर्ग मील) और अधिकतम ऊंचाई 907 मीटर (2976 फुट) है। समुद्री गोह, जलसिंह, फर सील, स्थलीय और समुद्री कछुए, राजहंस, डॉल्फिन और हाँगर यहाँ पाये जाते हैं।
मनुष्यों द्वारा द्वीप पर लये गये सूअर और बकरी वो दो जीव है जिन्होने द्वीप की स्थानिक प्रजातियों को अपूरणीय क्षति पहुँचाई है, हालाँकि बाद में चलाये गये उन्मूलन अभियान से 2002 में सूअरों को पूरी तरह द्वीप से उन्मूलित कर दिया गया जबकि बकरी उन्मूलन अपने अंतिम चरण में है। डार्विन फिन्चेस और गैलापागोस बाज़ यहाँ आम तौर पर देखे जाने वाले पक्षी हैं वहीं यहाँ फर सीलों की एक बस्ती भी है। सुलिवान खाड़ी में एक हाल का (करीब 100 साल पहले) का लावा प्रवाह देखा जा सकता है।
डेफ्ने द्वीप (गैलापागोस)
गैलापागोस द्वीपसमूह के सांताक्रूज द्वीप के ठीक उत्तर और बाल्ट्रा द्वीप के ठीक पश्चिम में स्थित डेफ्ने एक छोटा सा द्वीप है जो बहुत ही दुर्गम द्वीप प्रतीत होता है, हालांकि 1684 में, एम्ब्रोस काउली द्वारा निर्मित चार्ट में द्वीप को कोई नाम नहीं दिया गया है। पीटर ग्रांट और रोज़मेरी ग्रांट द्वारा फिंच की आबादी पर कई दशकों तक किया गया अध्ययन द्वीप को महत्वपूर्ण बनाता है।
टॉर्टुगा (गैलापागोस)
टॉर्टुगा (जिसका अर्थ स्पैनिश में कछुआ होता है) जिसे ब्रैटल के नाम से भी जाना जाता है, गैलापागोस द्वीपसमूह के मुख्य ईसाबेला द्वीप के निकट स्थित एक छोटा सा द्वीप है। द्वीप का क्षेत्रफल 1.3 किमी है। द्वीप निर्जन है पर यहाँ फ्रिगेट पक्षी, समुद्री गोह और गैलापागोस गल पाये जाते हैं।
मयूरासन
मयूर का अर्थ होता है मोर। इसको करने से शरीर की आकृति मोर की तरह दिखाई देती है, इसलिए इसका नाम मयूरासन है।
जिन लोगों को ब्लडप्रेशर, टीबी, हृदय रोग, अल्सर और हर्निया रोग की शिकायत हो, वे यह आसन योग चिकित्सक की सलाह के बाद ही करें।  तिल्ली, यकृत, गुर्दे, अग्न्याशय एवं आमाशय सभी लाभान्वित होते हैं। मुख पर कान्ति आती है। मधुमेह के रोगियों के लिये लाभकारी है। कब्ज को दूर करता है। जठराग्नि को प्रदीप्त करता है।
शीर्षासन
सिर के बल किए जाने की वजह से इसे शीर्षासन कहते हैं। शीर्षासन एक ऐसा आसन है जिसके अभ्यास से हम सदैव कई बड़ी-बड़ी बीमारियों से दूर रहते हैं। हालांकि यह आसन काफी मुश्किल है। यह हर व्यक्ति के लिए सहज नहीं है। शीर्षासन से हमारा पाचनतंत्र अच्छा रहता है, रक्त संचार सुचारू रूप से होता है। शरीर को बल प्राप्त होता है।
शीर्षासन करने के लिए के सबसे पहले समतल स्थान पर कंबल आदि बिछाकर वज्रासन की अवस्था में बैठ जाएं। अब आगे की ओर झुककर दोनों हाथों की कोहनियों को जमीन पर टिका दें। दोनों हाथों की उंगलियों को आपस में जोड़ लें। अब सिर को दोनों हथेलियों के मध्य धीरे-धीरे रखें। सांस सामान्य रखें। सिर को जमीन पर टिकाने के बाद धीरे-धीरे शरीर का पूरा वजन सिर छोड़ते हुए शरीर को ऊपर की उठाना शुरू करें। शरीर का भार सिर पर लें। शरीर को सीधा कर लें। बस यही अवस्था को शीर्षासन कहा जाता है। यह आसन सिर के बल किया जाता है इसलिए इसे शीर्षासन कहते हैं। शीर्षासन से हमारा पाचनतंत्र स्वस्थ रहता है। इससे मस्तिष्क का रक्त संचार बढ़ता है, जिससे की स्मरण शक्ति काफी अधिक बढ़ जाती है। हिस्टिरिया एवं अंडकोष वृद्धि, हर्निया, कब्ज आदि रोगों को दूर करता है। असमय बालों का झडऩा एवं सफेद होना दूर करता है। इस आसन से हमारा पूरे शरीर की मांसपेशियां सक्रिय हो जाती है। इस आसन से शारीरिक बल मिलता है। आत्मविश्वास बढ़ता है और किसी भी प्रकार का डर मन से निकल जाता है। थायराइड ग्रंथि में सुधार होता है और थायराइड के मरीजों को इससे लाभ होता है
यदि आप पूर्णत: स्वस्थ नहीं है तो इस आसन के अभ्यास से पूर्व किसी योग शिक्षक से परामर्श अवश्य करें। जिस व्यक्ति ब्लड प्रेशर की शिकायत है वह इस आसन को हरगिज ना करें। आंखों से संबंधित कोई बीमारी हो, तब भी इस आसन को नहीं करना चाहिए। गर्दन में कोई समस्या हो तो भी इस आसन को न करें।
पादांगुष्टासन
इसमें हम दोनों हाथों से अपने पैर के अँगूठे को पकड़ते हैं, पैर के टखने भी पकड़े जाते हैं। चूँकि हाथों से पैरों को पकड़कर यह आसन किया जाता है इसलिए इसे पादांगुष्टासन कहा जाता है। रीढ़ की हड्डी में कोई शिकायत हो तथा साथ ही पेट में कोई गंभीर बीमारी हो ऐसी स्थिति में यह आसन न करें।
यह आसन मूत्र-प्रणाली, गर्भाशय तथा जननेन्द्रिय स्रावों के लिए विशेष रूप से अच्‍छा होता है। इससे कब्ज की शिकायत भी दूर होती है। यह पीठ और रीढ़ की हड्डी को मजबूत और लचीला बनाता है तथा जंघाओं और पिंडलियों की माँसपेशियों को मजबूत करता है। आँतों के व पेट के प्राय: समस्त विकार इस आसन को नियमित करने से दूर होते हैं। इससे सुषुम्ना नाड़ी का खिंचाव होने से उनका बल बढ़ता है।
मत्स्यासन
मत्स्य का अर्थ है- मछली। इस आसन में शरीर का आकार मछली जैसा बनता है, अत: यह मत्स्यासन कहलाता है।यह सर्वांग आसन का पूरक आसन है।इस आसन को सर्वांग आसन के बाद अवश्य किया जाना चहाए।
छाती व गले में अत्यधिक दर्द या अन्य कोई रोग होने की स्थिति में यह आसन न करें। बड़ी सावधानी से यह आसन करना चाहिए, शीघ्रता से गर्दन में मोच आ जाने का भय रहता है, क्योंकि धड़ को बिल्कुल ऊपर कर देना होता है। यह आसन एक मिनट से पाँच मिनट तक किया जा सकता है।
इससे आँखों की रोशनी बढ़ती है। गला साफ रहता है तथा छाती और पेट के रोग दूर होते हैं। रक्ताभिसरण की गति बढ़ती है, जिससे चर्म रोग नहीं होता। दमे के रोगियों को इससे लाभ मिलता है। पेट की चर्बी घटती है। खाँसी दूर होती है।
ऊष्ट्रासन
इस आसन की अंतिम अवस्था में पहुँचने के बाद हमारे शरीर की आकृति कुछ-कुछ ऊँट के समान प्रतीत होती है, इसी कारण इसे उष्ट्रासन कहते हैं।
जोर से या झटके से इस आसन को न करें। पीछे झुकते समय जंघा सीधी रखें। अंतिम स्थिति में गर्दन से लेकर घुटने तक का भाग सीधा रहेगा। वापस आते समय झटका देकर न आएँ। जिन लोगों को हर्निया की शिकायत हो, उन्हें यह आसन नहीं करना चाहिए।
इस आसन से घुटने, ब्लडर, किडनी, छोटी आँत, लीवर, छाती, लंग्स एवं गर्दन तक का भाग एक साथ प्रभावित होता है, जिससे क‍ि उपर्युक्त अंग समूह का व्यायाम होकर उनका निरोगीपन बना रहता है। श्वास, उदर, पिंडलियों, पैरों, कंधे, कुहनियों और मेरुदंड संबंधी रोग में लाभ मिलता है। उदर संबंधी रोग, जैसे कॉस्ट्रयूपेशन, इनडाइजेशन, एसिडिटी रोग निवारण में इस आसन से सहायता मिलती है। गले संबंधी रोगों में भी यह आसन लाभदायक है।
हलासन
इस आसन में शरीर की आकृति खेत मे बैल द्वारा चलायेें जानेे वाले हल जैसी होने के कारण हलासन कहते हैं। हलासन हमारे शरीर को लचीला बनाने के लिए महत्वपूर्ण है। इससे हमारी रीढ़ सदा जवान बनी रहती हैवह लचीली ओर ताकतवर होती है रीढ़ संबंधी गंभीर रोग अथवा गले में कोई गंभीर रोग होने की स्थिति में यह आसन न करें। आसन करते वक्त ध्यान रहे कि पैर तने हुए तथा घुटने सीधे रहें।
रीढ़ में कठोरता होना वृद्धावस्था की निशानी है। हलासन से रीढ़ लचीली बनती है। मेरुदंड संबंधी ना‍ड़ियों के स्वास्थ्य की रक्षा होकर वृद्धावस्था के लक्षण जल्दी नहीं आते। हलासन के नियमित अभ्यास से अजीर्ण, कब्ज, अर्श, थायराइड का अल्प विकास, अंगविकार, असमय वृद्धत्व, दमा, कफ, रक्तविकार आदि दूर होते हैं। सिरदर्द दूर होता है। नाड़ीतंत्र शुद्ध बनता है। शरीर बलवान और तेजस्वी बनता है। लीवर और प्लीहा बढ़ गए हो तो हलासन से सामान्यावस्था में आ जाते हैं। अपानवायु का उत्थानन होकर उदान रूपी अग्नि का योग होने से कुंडल‍िनी उर्ध्वगामी बनती है। विशुद्धचक्र सक्रिय होता है।
2) वजन कम करें ( whight loss ) :- अगर आप वजन कम करने के लिए योगा करते हैं, तो हलासन को अपनी दिनचर्या में जरूर शामिल करें, यह आसन करते वक्त पेट पर जोर पडता हैं, जिससे पेट की चर्बी तो कम होती ही हैं, वजन भी कम होता हैं।
3) मधुमेह में फायदेमंद ( beneficial of diabetes ) :- जैैैसेकी की आप ने उपर पढा की यह वजन कम करने में फायदेमंद होता हैं, इसका दुसरा फायदा मधुमेही के लिए भी होता हैं, diabetes के रोगीयो को वजन ज्यादा होना काफी हानिकारक होता हैं, और यही नहीं इस आसन से रक्त परिसंंचरण भी अच्छा रेहता हैं, जिससे मधुमेही के लिए फायदा होता हैं।
4) पाचन में फायदेमंद ( beneficial of digestion ) :- अगर आप रोजाना हलासन करते हैं, तो यह पाचन में भी फायदेमंद होता हैं, यह आसन करने से कब्ज, अपज और भी कई सारे पेट की समस्या में भी लाभदायक होता हैं, और भी कई सारे पेट बिमारियों में राहत मिलती हैं।
5) बवासीर में फायदेमंद ( beneficial of piles ) :- बवासीर जिसेे पाईल्स भी कहते है, एक बहोत ही गंभीर बिमारी हैं, पर यह आसन करने से इस बिमारी को काफी हद तक कम कर सकते है।  6) चिंता और थकान ( anxiety and fatigue ) :- हलासन से थकान को भी दूर कर सकते हैं, दरअसल ऐक शोध के अनुसार यह आसन रिलँक्स करता हैं और चिंता को भी कम करने में यह आसन फायदेमंद होता हैंं।
7) त्वचा और बालों के लिए फायदेमंद ( beneficial of skin and hair ) :- इस आसन को नियमित करने से चेहरे में चमक आती हैं, और इसे करते वक्त खुन का बहाव सर की तरफ ज्यादा होता हैं, जिससे बाल जड से मजबूत होते हैं।
8) सिर दर्द और दिमाग ( headache and mind ) :- नियमित हलासन करने से सिरदर्द में भी राहत मिलती हैं, और यह आसन दिमाग की नसों को राहत दिलाता हैंं, और दिमाग को शांंत करता हैंं। ( halasana -
9) रोगप्रतिकारक क्षमता बढायें ( boost immunity ) :- यह आसन नियमित करने से रोगप्ररतिकारक क्षमता बढती हैं, और यह रक्त परिसंचरण भी बेहतर बनाता हैं।
पवनमुक्तासन
पवन मुक्त आसन अपने नाम के अनुसार है। इस योग की क्रिया द्वारा शरीर से दूषित वायु को शरीर से मुक्त किया जाता है।  पवन मुक्त आसन उदर के लिए बहुत ही लाभप्रद है। इस योग से गैसटिक, पेट की खराबी में लाभ मिलता है। पेट की बढ़ी हुई चर्बी के लिए भी यह बहुत ही लाभप्रद है। कमर दर्द, साइटिका, हृदय रोग, गठिया में भी यह आसन लाभकारी होता है। स्त्रियों के लिए गर्भाशय सम्बन्धी रोग में पावन मुक्त आसन काफी फायदेमंद होता है। इस आसन से मेरूदंड और कमर के नीचे के हिस्से में मौजूद तनाव दूर होता है। जिन लोगों को कमर दर्द की शिकायत हो उन्हें यह आसन नहीं करना चाहिए अगर करना हो तो कुशल प्रशिक्षक की देख रेख में करना चाहिए. जिनके घुटनों में तकलीफ हो उन्हें स्वस्थ होने के बाद ही यह योग करना चाहिए. हार्नियां से प्रभावित लोगों को भी स्वस्थ होने के बाद ही यह योग करना चाहिए. स्त्रियों को मासिक के समय यह योग नहीं करना चाहिए.
सर्वांगासन
सर्व अंग और आसन अर्थात सर्वांगासन। इस आसन को करने से सभी अंगों को व्यायाम मिलता है इसीलिए इसे सर्वांगासन कहते हैं।
सावधानी : कोहनियाँ भूमि पर टिकी हुई हों और पैरों को मिलाकर सीधा रखें। पंजे ऊपर की ओर तने हुए एवं आँखें बंद हों अथवा पैर के अँगूठों पर दॄष्टि रखें। जिन लोगों को गर्दन या रीढ़ में ‍शिकायत हो उन्हें यह आसन नहीं करना चाहिए।
लाभ : थायराइड एवं पिच्युटरी ग्लैंड के मुख्य रूप से क्रियाशील होने से यह कद वृद्धि में लाभदायक है। दमा, मोटापा, दुर्बलता एवं थकानादि विकार दूर होते है। इस आसन का पूरक आसन मत्स्यासन है, अतः शवासन में विश्राम से पूर्व मत्स्यासन करने से इस आसन से अधिक लाभ प्राप्त होते हैं।
वृश्चिकासन
बैठकर दोनों हाथों को थोड़े अन्तर पर रखते हुए कोहनियों तक जमीन टिका दीजिए।  अब शीर्षासन की तरह सिर को हाथों के बीच टिकाकर पैरों को ऊपर ले जायें। पैर ऊपर जाने पर सिर को उठाने का प्रयत्न करें। प्रारंभ में कुछ कठिनाई होती है। प्रयास करने पर सिर और पैरों से वृश्र्चिक की तरह आकृति बनने लगेगी। पूर्ण स्थिति में पैरों को सिर पर रखने का अभ्यास करें।
यह आसन जठराग्नि को तीव्र व समस्त उदर रोगों को दूर करता है।  मूत्र विकारों को दूर करता है एवं मुख की कान्ति को बढाता है।
३ ईडियट्स
थ्री इडीयट्स (हिन्दी अर्थ : तीन बेवक़ूफ़) २००९ की एक हिंदी चल चित्र है। इस फ़िल्म की कहानी अंग्रेजी उपन्यासकार चेतन भगत के प्रसिद्ध अंग्रेजी उपन्यास "फ़ाइव प्वांइट समवन" पर आधारित है। फ़िल्म के मुख्य कलाकार आमिर ख़ान, करीना कपूर, आर माधवन, शर्मन जोशी, बोमन इरानी और ओमी वैद्य हैं।
फिल्म थ्री इडियट्स ने मात्र ४ दिनों में १०० करोड़ रूपए की कमाई करके बॉक्स ऑफिस पर एक नया कीर्तिमान रचा था। इस फिल्म को विश्व स्तर पर २१२६ सिनेमाघरों में प्रदर्शित किया गया था जिनमें ३२६ सिनेमाघर विदेश की थीं। ३ इडियट्स भारतीय शिक्षण व्यवस्था पर एक सामाजिक टिप्पणी है।
इस फिल्म ने सारी बॉलीवुड फिल्मो मै उच्चतम कमाई की। इस चलचित्र का कथानक अब पुस्तक रूप मै उपलब्ध है। २०० करोड़ के क्लब में शामिल होने वाली यह पहली है। फिल्म ने २०२ करोड़ रूपए का धंधा किया था।
नवाब मिर्ज़ा खान दाग़
नवाब मिर्जा खाँ 'दाग़' , उर्दू के प्रसिद्ध कवि थे। इनका जन्म सन् 1831 में दिल्ली में हुआ। इनके पिता शम्सुद्दीन खाँ नवाब लोहारू के भाई थे। जब दाग़ पाँच-छह वर्ष के थे तभी इनके पिता मर गए। इनकी माता ने बहादुर शाह "ज़फर" के पुत्र मिर्जा फखरू से विवाह कर लिया, तब यह भी दिल्ली में लाल किले में रहने लगे। यहाँ दाग़ को हर प्रकार की अच्छी शिक्षा मिली। यहाँ ये कविता करने लगे और जौक़ को गुरु बनाया। सन् 1856 में मिर्जा फखरू की मृत्यु हो गई और दूसरे ही वर्ष बलवा आरंभ हो गया, जिससे यह रामपुर चले गए। वहाँ युवराज नवाब कल्ब अली खाँ के आश्रय में रहने लगे। सन् 1887 ई. में नवाब की मृत्यु हो जाने पर ये रामपुर से दिल्ली चले आए। घूमते हुए दूसरे वर्ष हैदराबाद पहुँचे। पुन: निमंत्रित हो सन् 1890 ई. में दाग़ हैदराबाद गए और निज़ाम के कविता गुरु नियत हो गए। इन्हें यहाँ धन तथा सम्मान दोनों मिला और यहीं सन् 1905 ई. में फालिज से इनकी मृत्यु हुई। दाग़ शीलवान, विनम्र, विनोदी तथा स्पष्टवादी थे और सबसे प्रेमपूर्वक व्यवहार करते थे।
गुलजारे-दाग़, आफ्ताबे-दाग़, माहताबे-दाग़ तथा यादगारे-दाग़ इनके चार दीवान हैं, जो सभी प्रकाशित हो चुके हैं। 'फरियादे-दाग़', इनकी एक मसनवी (खंडकाव्य) है। इनकी शैली सरलता और सुगमता के कारण विशेष लोकप्रिय हुई। भाषा की स्वच्छता तथा प्रसाद गुण होने से इनकी कविता अधिक प्रचलित हुई पर इसका एक कारण यह भी है कि इनकी कविता कुछ सुरुचिपूर्ण भी है।
त्रिकोणासन
त्रिकोणासन की विधि: अपने दाएं एड़ी के केंद्र बिंदु को बाएं पैर के आर्थिक केंद्र की सीध में रखें|ध्यान रहे कि आपका पैर जमीन को दवा रहा हो शरीर को दोनों पैरों पर एक समान रूप से पढ़ रहा हो गहरी सांस लें और धीरे-धीरे छोड़ जाए
दोनो पैरो के बीच लगभग डेड़ फुट का अन्दर रखते हुए सिधे खड़े हो जावें। दोनों हाथ कन्ढों के समानान्तर पार्श्र्व भाग में खुले हुए हो।  श्वास अन्दर भरत हुए बायें हाथ को सामने लेत हुए बायें पंजे के पास भूमि पर ट्का दे, अथव हाथ को एड़ी के पास लगायें तथा हाथ को ऊपर की तरफ उठाकर गर्द्न को दायें ओर घुमाते हुए दायें हाथ को देखें। फिर श्वास छोड़ते हुए पूर्व स्थिति में आकर इसी आकार इसी अभ्यास को दूसरी ओर से भी करें।
कटि प्रदेश लचीला बनता है। पार्श्र्व भाग की चर्बी को कम करता है। पृष्ठांश की मांसपेशियों पर बल पड़ने से उनका स्वास्थ्य सुधरता है। छाती का विकास करता है।
उत्कटासन
पैरों के पंजे भूमि पर टिके हुए हों तथा एड़ियों के ऊपर नितम्ब टिकाकर बैठ जाइए। दोनों हाथ घुटनों के ऊपर तथा घुटनों को फैलाकर एड़ियों के समानान्तर स्थिर करें।
ब्रह्मचर्य के लिये उपयोगी है। बवासीर की निवृत्ति करता है।
उत्तानशीर्षासन
शवासन मे लेटकर दोनों पैरो को मोड़कर रखें। दोनों हाथ दोनों ओर पार्श्र्व में फैलाकर रखें। श्वास अन्दर भरते हुए पीठ को ऊपर की ओर खीचें। नितम्ब तथा कंधे भूमि पर टिके हुए होम। फिर श्वास छोड़ते हुए पीठ को नीचे भूमि पर दबाकर पूरा सीधा कर दें। इस प्रकार यह अभ्यास 8-10 बार तक करें।
स्लिप डिस्क, सियाटिका एवं कमर दर्द में विशेष उपयोगी है।
अर्ध-शलभासन
शलभ एक किट को कहते है और शलभ टिड्डे को भी। इस आसन में शरीर की आकृति कुछ इसी तरह की हो जाती है इसीलिए इसे शलभासन कहते है। एक पैर को ऊपर उठाने से इस आसन को अर्ध-शलभासन कहते है।
इस आसन की गिनती भी पेट के बल लेटकर किए जाने वाले आसनों में की जाती है। पेट के बल लेटकर सबसे पहले ठोड़ी को भूमि पर टिकाएँ। फिर दोनों हाथों को जँघाओं के नीचे दबाएँ। तब श्वास अन्दर लेकर एक पैर को ऊपर उठाएँ। पैर को और ऊपर उठाने के लिए हाथों की हथेलियों से जँघाओं को दबाएँ। वापस आने के लिए धीरे-धीर पैर को भूमि पर ले आए। फिर हाथों को जँघाओं के नीचे से निकालते हुए मकरासन की स्थिति में लेट जाएँ।
घुटने से पैर नहीं मुड़ना चाहिए। ठोड़ी भूमि पर टिकी रहे। 10 से 30 सेकंड तक इस स्थिति में रहें। जिन्हें मेरुदण्ड, पैरों या जँघाओं में कोई गंभीर समस्या हो वह योग चिकित्सक से सलाह लेकर ही यह आसन करें।
मेरुदण्ड के नीचे वाले भाग में होने वाले सभी रोगो को दूर करता है। कमर दर्द एवं सियाटिक दर्द के लिए विशेष लाभप्रद है।
सुखासन
ध्यान के लिए सुखासन महत्वपूर्ण आसन है। पद्‍मासन के लिए यह आसन विकल्प‌ हैं।
सुखासन करने से साधक या रोगी का चित्त शांत होता है। पद्‍मासन के लिए यह आसन विकल्प‌ हैं। इससे चित्त एकाग्र होता है। चित्त की एकाग्रता से धारणा सिद्ध होती है। सुखासन से पैरों का रक्त-संचार कम हो जाता है और अतिरिक्त रक्त अन्य अंगों की ओर संचारित होने लगता है जिससे उनमें क्रियाशीलता बढ़ती है। यह तनाव हटाकर चित्त को एकाग्र कर सकारात्मक ऊर्जा को बढ़ाता है। छाती और पैर मजबूत बनते हैं। वीर्य रक्षा में भी मदद मिलती है।
पैरों में किसी भी प्रकार का अत्यधिक कष्ट हो तो यह आसन न करें। साइटिका अथवा रीढ़ के निचले भाग के आसपास किसी प्रकार का दर्द हो या घुटने की गंभीर बीमारी में इसका अभ्यास न करें।
धनुरासन
धनुरासन (=धनुः + आसन = धनुष जैसा आसन) में शरीर की आकृति सामान्य तौर पर खिंचे हुए धनुष के समान हो जाती है, इसीलिए इसको धनुरासन कहते हैं।
यह आसन करने के लिए सबसे पहले चटाई पर पेट के बल लेट जांय। अब अपने पैरों को घुटनों से मोड़कर हाथों से पैरों को पकड़ लें और सांस लेते हुए सिर, छाती और जांघ को उपर उठायें। शरीर के साथ कोई भी जोर जबरदस्ती ना करें।
अब इसी अवस्था में कुछ देर बने रहें, इस दौरान सांस धीरे धीरे लेते और छोड़ते रहें।
यह आसन प्रतिदिन 2 से 3 बार करें।
जिन लोगों को रीढ़ की हड्डी का अथवा डिस्क का अत्यधिक कष्ट हो, उन्हें यह आसन नहीं करना चाहिए। पेट संबंधी कोई गंभीर रोग हो तो भी यह आसन न करें।
धनुरासन से पेट की चरबी कम होती है। इससे सभी आंतरिक अंगों, माँसपेशियों और जोड़ों का व्यायाम हो जाता है। गले के तमाम रोग नष्ट होते हैं। पाचनशक्ति बढ़ती है। श्वास की क्रिया व्यवस्थित चलती है। मेरुदंड को लचीला एवं स्वस्थ बनाता है। सर्वाइकल, स्पोंडोलाइटिस, कमर दर्द एवं उदर रोगों में लाभकारी आसन है। स्त्रियों की मासिक धर्म सम्बधी विकृतियाँ दूर करता है। मूत्र-विकारों को दूर कर गुर्दों को पुष्ट बनाता है।
1) रोज नियमित धनुरासन करने से पेट मांसपेशियो में अच्छा खिंचाव आता है जिससे पेट की चर्बी कम होती है।
2) धनुरासन करते समय पीठ को अच्छा स्ट्रेच मिलता है, जिससे वह मजबूत बनती है और इससे रीठ की हड्डी भी मजबूत व लचीली बनती है।
3) इसके नियमित अभ्यास से चिन्ता और अवसाद को काफी हद तक कम किया जा सकता है।
4) रोज नियमित धनुरासन करने से शरीर का पाचनतंत्र मजबूत बनता है और एसिडिटी, अजीर्ण, खट्टी डकार में भी राहत मिलती है।
5) हाथ और पेट के स्नायु को पुष्ट करता है।
6) वृक्क (किडनी) के संक्रमण से निजात मिलती है।
उत्तानपादासन
पीठ के बल लेट जायें। हथेलियां भूमि की ओर, पैर सीधे, पंजे मिले हुए हो। अब श्वास अन्दर भरकर पैरों को 1 फुट तक (करीब 30 डिग्री तक) धीरे-धीरे ऊपर उठाये, कुछ समय तक इसी स्थिति में बने रहे। वापस आते समय धीरे-धीरे पैरों को नीचे भूमि पर टिकायें, झटके के साथ नहीं। कुछ आराम कर फिर यह क्रिया कीजिए। इसे 3 - 6 बार करना चाहिये। जिनको कमर में अधिक दर्द रहता हो, वे एक - एक पैर से क्रमशः इस अभ्यास को करें।
यह आसन आँतों को सबल एवं निरोग बनाता है तथा कब्ज, गैस, मोटापा आदि को दूर कर जठराग्नि को प्रदीप्त करता है। नाभि का टलना, ह्रदयरोग, पेटदर्द एवं श्वासरोग में भी उपयोगी है। एक-एक पैर से क्रमशः करने पर कमर दर्द में विशेष लाभप्रद है।
सुप्तपादांगुष्टासन
सीधे लेटकर दायें पैर को मोड़ें तथा हाथ से पैर के पंजे को पकड़कर श्वास को बाहर निकालते हुए पैर् को खींचे। इसी प्रकार बायें पैर से इस अभ्यास को करें।
नाभि को ठीक करने के लिये यह अभ्यास महत्वपूर्ण है। नाभि के ठीक होने से गैस, पेट दर्द, कब्ज, अतिसार, दुर्बलता एवं आलस्य ये स्वतः ही दूर हो जाते हैं। आमाशय, अग्नाशय एवं आँतों के लिये हितकारी है।
रूचिरा
एवोकैडो (पर्सिया एमेरिकाना) एक पेड़, जिसका संभावित मूल दक्षिण मध्य मैक्सिको माना जाता है को पुष्प परिवार के सदस्य के रूप में वर्गीकृत किया गया है। पौधे का फल, जिसे एवोकाडो (या रूचिरा, मक्खनफल, avocado pear अथवा alligator pear) पुकारते है वानस्पति रूप से एक बड़ी बेरी फल है जिसमें एक एक बड़ा बीज होता है।
रूचिरा या मक्खनफल या एवोकैडो कैरिबियाई क्षेत्र से संबंधित एक फल है।
एवोकैडो व्यावसायिक रूप से मूल्यवान हैं और पूरे विश्व में उष्णकटिबंधीय और भूमध्यसागरीय जलवायु में इसकी खेती की जाती है। रूचिरा हरे रंग के, मांसल नाशपाती / अंडे के आकार के, या गोलाकार हो सकते है। व्यावसायिक रूप से, वे कटाई के बाद पकाये जाते हैं। एवोकैडो के पेड़ आंशिक रूप से आत्म-परागित और अक्सर फल की अनुमानित गुणवत्ता और मात्रा बनाए रखने के लिए ग्राफ्टिंग के माध्यम से प्रचारित किए जाते हैं। 2017 में मेक्सिको ने एवोकाडो की विश्व आपूर्ति का लगभग 34% उत्पादन किया था।
नटराजन आसन
पूर्ववत् खड़े होकर दायें पैर को पीछे की ओर मोड़िए। दायें हाथ कन्धे के ऊपर से लेकर दायें पैर का अंगुठा पकड़िए। बायां हाथ सामने सीधा ऊपर की ओर उठा हुआ होगा। इस पैर से करने के पश्चात दूसरे पैर से इसी प्रकार करें।
हाथ एवं पैर के स्त्रायुओं का विकास करता है। स्त्रायुमण्डल को सुदृढ़ बनाता है।
तोलांगुलासन
दण्डासन मे बैठकर शरीर के भार को हाथों पर संतुलित करते हुए श्वास अन्दर भरके नितम्ब सहित पूरे पैरों को भूमि पर से ऊपर उठावें।
हाथों एवं पैरों के सम्पूर्ण स्नायुओं को अत्यधिक बल प्रदान करता है।
बिदालासन
दोनों हाथों की हथेलियों एवं घुटनों को भूमि पर टिकाकर स्थिति लीजिए। अब श्वास अन्दर भरके छाती एवं सिर को ऊपर उठावें, कमर नीचे की ओर झुकी हुई हो। थोड़ी देर इस स्थिति में रहकर श्वास बाहर छोडते हुए पीठ को ऊपर उटावें तथा सिर को नीचे झुकायें। इस प्रकार 5-6 बार अभ्यास करें।
कटि पीड़ा एवं गुदा भ्रंश में लाभकारी है। फेफड़ो को बलवान बनाता है। गर्भाशय के बाहर निकलने के रोग को दूर करता है।
इस योग आसन का अभ्यास करेंगे तो आप पाएंगे कि एक तरफ शरीर लम्बा और दूसरी ओर संकुचित है। जिस ओर से शरीर लम्बा है उस ओर आप अपनी गर्दन, हिप्स, कमर और कंधे में खिंचाव महसूस करेंगे.इस मुद्रा में जब आप शरीर को घुमाते हैं उस समय हिप्स घुटनों कें ऊपर होना चाहिए.जिस दिशा में आप अपने शरीर को घुमाते हैं उस दिशा में सिर को भी घुमाते रहना चाहिए।
जिनकी कलाईयों में किसी प्रकार की परेशानी या तकलीफ हो इस योग का अभ्यास नहीं करना चाहिए.इस योग में घुटनों पर विशेष बल लगता है अत: घुटनों में तकलीफ की अवस्था में इस आसन का अभ्यास नहीं करना चाहिए।
फर्नीचर डिजाइन
फर्नीचर, डिजाइन के उत्पाद और सजावटी कला का एक रूप माना जाता है। फर्नीचर धातु, प्लास्टिक और लकड़ी सहित कई सामग्री से बनाया जा सकता है। फर्नीचर, लकड़ी के विभिन्न जोड़ों से बनाया जाता है जो अक्सर स्थानीय संस्कृति को प्रतिबिंबित करता है।
वास्तविक टेलिविज़न
वास्तविक टेलिविज़न (रियलिटी टेलीविजन) टेलिविज़न कार्यक्रमों की एक विधि है जिसमें अलिखित वास्तविक स्थितियों को नाटकीय या विनोदी (हास्य) घटनाओं के रूप में प्रस्तुत किया जाता है और इनके प्रस्तुतिकरण के लिए आमतौर पर व्यावसायिक अभिनेताओं के बजाए साधारण लोगों को लिया जाता है।
हार आभूषण
हार एक आभूषण के एक लेख है जो गले में पहना जाता है। हार अक्सर एक धातु आभूषण शृंखला से बनते हैं, अक्सर एक लाकेट या लटकन से जुड़ा. हार अलग आकृति और आकार के साथ (विशेष रूप से जवाहरात) पत्थर, लकड़ी से निर्मित कर सकते हैं।
बिब हार एक गद्देदार हार कदम मोती से बनाई जाती है।
Choker 35 सेंटीमीटर (14) 60 सेंटीमीटर (में 24) गर्दन पर अधिक बैठता है।
ओपेरा हार
राजकुमारी हार एक राजकुमारी हार 45 से 50 सेंटीमीटर (में 20) लंबे समय तक सेंटीमीटर (में 18) है।
रस्सी हार
समान हार एक समान हार मोती है कि सभी एक ही आकार प्रतीत होते हैं,
बकासन
दोनों हाथों की हथेलियों को भूमि पर स्थिर करके घुटनों को कोहनियाँ से ऊपर भुजाओं पर स्थिर कीजिए। श्वास अन्दर भरके शरीर के भार को हथेलियों पर संभालते हुये धीरे-धीरे पैरों को भूमि से ऊपर उठाने का यत्न कीजिए। अभ्यास होने पर बगुले जैसी स्थिति हो जायेगी।
हाथों के स्नायुओं को विषेश बल एवं आरोग्य मिलता है। मुख की कान्ति बढती है।
वृक्षासन
सीधे खड़े होकर दायें पैर को उठा कर बायें जंघा पर इस प्रकार रखें की पैर का पंजा नीचे की ओर तथा एड़ी जंघाके मूल में लगी हुई हो। दोनों हाथों को नमस्कार की स्थिति मे सामने रखिए। इस स्थिति में यथाशक्ति बने रहने के पश्चात इसी प्रकार दूसरे पैर से अभ्यास करें।
मन की चंचलता को दूर करता है। स्त्रायुमण्डल का विकास कर स्थिरता प्रदान करता है।
चक्रासन
पीठ के बल लेटकर घुटनों को मोड़ीए। एड़ीयां नितम्बों के समीप लगी हुई हों।  दोनों हाथों को उल्टा करके कंधों के पीछे थोड़े अन्तर पर रखें इससे सन्तुलन बना रह्ता है।  श्वास अन्दर भरकर कटिप्रदेश एवं छाती को ऊपर उठाइये।  धीरे-धीरे हाथ एवं पैरों को समीप लाने का प्रयत्न करें, जिससे शरीर की चक्र जैसी आकृति बन जाए।  आसन छोड़ते समय शरीर को ढीला करते हुए भुमि पर टिका दें। इस प्रकार 3-4 आवृति करें।
रीढ़ की हड्डी को लचीला बनाकर वृध्दावस्था नहीं आने देता। जठर एवं आंतो को सक्रिय करता है।  शरीर में स्फूर्ति, शक्ति एवं तेज की वृध्दि करता है।  कटिपीड़ा, श्वास रोग, सिरदर्द, नेत्र विकारों, सर्वाइकल व स्पोंडोलाईटिस में विशेष हितकारी है।  हाथ पैरों कि मांसपेशियों को सबल बनाता है।  महिलाओं के गर्भाशय के विकारों को दूर करते हैं।
आग़ा ख़ान सांस्कृतिक ट्रस्ट
आगा खान सांस्कृतिक ट्रस्ट (अंग्रेज़ी: आगा खां ट्रस्ट फ़ॉर कल्चर, लघु:ए.के.टी.सी) के अधीन एक संस्था है। ये संस्था मुस्लिम समाज की इमारतों व समुदायों के भौतिक, सामाजिक, सांस्कृतिक एवं आर्थिक सुधार हेतु कार्यरत है।
इस संस्था की स्थापना १९८८ में हुई व पंजीकरण जेनेवा में हुआ था। यह एक निजि गैर सांप्रदायिक परोपकारी संस्था थी। यह संस्था का एक अभिन्न अंग है, जिसकी स्थापना आगा खां चतुर्थ ने की थी।
फ्रेसनेल ताल
फ्रेसनेल ताल (Fresnel lens), फ्रांस के भौतिकशास्त्री आगस्टिन जीन फ्रेसनेल द्वारा बनाया गया एक प्रकार का ताल है जो दीपस्तम्भों में प्रयुक्त होता है। इस ताल के डिजाइन की विशेषता यह है कि परम्परागत ताल-डिजाइन की तुलना में कम भार एवं आयतन में ही बहुत बड़े अपर्चर तथा छोटे फोकस दूरी के ताल बनाये जा सकते हैं। इसके अलावा परम्परागत लेंसों की तुलना में फ्रेसनेल ताल अधिक पतला होता है जिससे प्रकाश की पारगम्यता बढ़ जाती है (प्रकाश को कम रोकता है) जिससे दीपस्तम्भ अपेक्षाकृत अधिक दूरी से भी देखे जा सकते हैं।
आग़ा ख़ाँ चतुर्थ
शाह करीम अल-हुस्सैनी, आगा खां चतुर्थ, () (जन्म: १३ दिसम्बर १९३६) शिया इमामी इस्मायली मुस्लिम के ४९वें और वर्तमान इमाम हैं। ये इस उपाधि को ११ जुलाई, १९५७ से ग्रहण किये हुए हैं। तब ये २० वर्ष के थे और अपने पितामह, सर सुल्तान मुहम्मद शाह आगा खां के उत्तराधिकारी हुए।
जहांदार शाह
जहांदार शाह(1712-1713) हिन्दुस्तान का मुगल सम्राट था। इसने यहां 1712-1713 तक राज्य किया।
बहादुरशाह का ज्येष्ठ पुत्र जहाँदारशाह १६६१ में उत्पन्न हुआ। पिता की मृत्यु के पश्चात् सत्ता के लिये इसे अपने भाइयों से संघर्ष करना पड़ा। मीर बख्शी जुल्फिकार खाँ ने इसे सहायता दी। इसका एक भाई अजीम-अल-शान लाहौर के निकट युद्ध में मारा गया। शेष दो भाइयों- जहानशाह और रफी-अल-शान को पदच्युतकर सम्राट् बनने में यह सफल हुआ। विलासी प्रकृति के जहाँदारशाह ने समूचे राज्य के प्रति उपेक्षा बरती। १७१२ में अब्दुल्लाखाँ, हुसेन अलीखाँ और फर्रुखसियर ने इसके विरुद्ध पटना से कूच किया। आगरा में जहाँदारशाह ने टक्कर ली। पराजित होकर इसने दिल्ली में जुल्फिकार खाँ के पिता असदखाँ के यहाँ शरण ली। असदखाँ ने इसे दिल्ली के किले में कैद कर लिया। फर्रुखसियर ने विजयी होते ही इसकी हत्या करवा दी।  इसे लम्पट मुर्ख भी कहा जाता था । इसे लम्पट मुर्ख की उपाधि इतिहासकार 'इरादत खां' ने प्रदान की ।
रफी उद-दर्जत
रफी उद-दर्जत(३० नवम्बर १६९९-१७१९), रफ़ी-उस-शहान का कनिष्ठ पुत्र (अज़ीम उश शान का भाई) दसवां मुगल सम्राट था। यह फर्रुख्शियार के बाद २८ फ़रवरी १७१९ को सैयद भ्राता द्वारा बादशाह घोषित किया गया। रफी-उद-दज्रत की मौत Lung Cancer से या फिर उसे सैयद भाइयों ने १७१९ में मार डाला था।
रफी उद-दौलत
रफी उद-दौलत (رفی الدولت) जिसे शाहजहां द्वितीय (شاه جہان ۲) भी कहा गया है (जन्म १६९६) १७१९ में अति लघु-काल के लिए मुगल सम्राट बना था। यह अपने भाई रफी उल-दर्जत की मृत्यु उपरांट गद्दी पर बैठा था। इसे भि उसी की तरह सैयद भ्राता ने बाद्शाह घोषित किया था। १७१९ में ही इसकी हत्या कर दी गयी थी।
मुहम्मद इब्राहिम (मुगल सम्राट)
मुहम्मद इब्राहिम (محمد ابراهيم) १३वां मुगल सम्राट था। यह रफी उल-दर्जत और रफी उद-दौलत का भाई था और १७२० में फर्रुख्शियार के बाद गद्दी पर बैठा। १७४४ में इसकी मृत्यु हो गई।
अलाउद्दीन बहमन शाह
अलाउद्दीन बहमन शाह जिसे अलाउद्दीन हसन गंगू बहमन शाह और हसन गंगू के नाम से भी जाना जाता है, मुहम्मद बिन तुगलक की सेना का एक सुबेदार था जिसने दक्षिण भारत के पहले इस्लामी राज्य बहमनी सल्तनत की नींव रखी थी। अलाउद्दीन बहमन शाह का जन्म के समय का नाम हसन था। मुसलिम इतिहासकार फ़िरिश्ता के अनुसार अपने जीवन के आरंभ मे वह दिल्ली मे एक गंगू नामक ब्राहम्ण का सेवक था। अन्य इतिहासकारो ने अलाउद्दिन को फ़ारसी शासक बहमन का वंशज बताया है। इसने गुलबर्ग और बीदर को अपनी राजधानी बनाया। फिरोज शाह बहमनी और महमूद गवन बहमनी राज्य के प्रमुख शासक हुए।
kamlesh meena
आलमगीर द्वितीय
अज़ीज़-उद्दीन आलमगीर द्वितीय (१६९९-१७५९) (उर्दु:عالمگير) ३ जून १७५४ से २९ नवंबर १७५९ तक भारत में मुगल सम्राट रहा। ये जहांदार शाह का पुत्र था। 1754 में इमाद उल मुल्क की मदद से जो कि उस वक्त काफी ताकतवर मुगल मंत्री था उसकी सहायता से आलमगीर द्वितीय ने सत्ता प्राप्त की यह जहांदरशाह के पुत्र थे और उन्होंने अपना संपूर्ण जीवन जेल में ही काटा था जिसके कारण इन को सत्ता को चलाने या फिर मंत्रियों को काबू में रखने की क्षमता नहीं थी और उनके पास किसी भी तरीके का सैन्य ज्ञान भी नहीं था जिसके कारण ही इमाद उल मूल्क पर ही उन्हें सभी कार्य करना पड़ता था आलमगीर द्वितीय एक बहुत ही कमजोर और दूरदर्शी शासक थे 1756 में मराठों के प्रभाव से बचने के लिए उन्होंने फ्रेंच ईस्ट इंडिया कंपनी से मदद मांगी उस वक्त 7 वर्षीय युद्ध जो कि संपूर्ण विश्व में छीड़ गया था उसमें मुगलों का भी एक योगदान था जिसमें कई सारे देश शामिल थे जैसे डेनमार्क पुर्तगाल बिटेन आदि देश भी शामिल थी मुगलो को पहली बार एक ग्लोबल युद्ध में लड़ने का मौका मिल रहा था।इन्होंने उत्तर भारत में अहमद शाह दुर्रानी के आक्रमणों को रोकने के लिए अपनी बेटी का विवाह तिमुर शाह दुर्रानी जो कि अहमद शाह का पुत्र था उसके साथ कर दिया और दुर्रानी साम्राज्य के साथ मैत्रीपूर्ण संबंध स्थापित किए। आलमगीर द्वितीय बहुत ही कमजोर शासक थे उन्होंने मोहम्मद शाह की पुत्री का विवाह अहमद शाह दुर्रानी से करवा दिया। 1757 ईस्वी में अली वर्दी खान की मृत्यु हो गई जो कि बंगाल के नवाब थे और सिराजुद्दोला उनके बाद नबाव बने सिराजुद्दौला को 1757 ईस्वी में ब्रिटिश ईस्ट इंडिया कंपनी ने प्लासी के युद्ध में हरा दिया जिसके बाद मीर जाफरको नवाब घोषित किया गया परंतु आलमगीर द्वितीय इस बात से नाखुश थे परंतु इमादुल मुलक की तानाशाही की वजह से मीर जाफर को बंगाल का नवाब घोषित कर दिया गया। अपनी ताकत को बढ़ाने के लिए उसने ही इमिद उल मुलक को खत्म करना ही सही समझा जिसके बाद उसनेसदाशिवराव भाऊ को दिल्ली में आने का न्योता दिया इससे इमाद उल मुल्क और नजीब खान रोहिल्ला दोनों ही काफी ना खुश हो गए आलमगीर द्वितीय से जिसके बाद उन दोनों ने आलमगीर द्वितीय की हत्या करवाने का साजिश रची 1759 ईस्वी में आलमगीर द्वितीय जो कि बाहर से एक संत मिलने आया उससे मिलने के लिए चल पड़े बाद में उसी संत ने उनकी हत्या कर दी यह खबर मिलते ही उनके पुत्र शाह आलम द्वितीय वहां से भाग निकला और वहां से भाग कर पटना की ओर भाग गया उसके बाद उन्होंने शाहजहां तृतीय को वापस मुगल सम्राट बनाया।
शाहजहां तृतीय
शाहजहां तृतीय (شاه جہان ۳) जिसे मुही-उल-मिल्लत भू कहा गया है, मुगल सम्राट थे। ये मुही उस-सुन्नत का पुत्र और मुहम्मद कम बख्श का ज्येष्ठ पुत्र था, जो औरंगज़ेब का कनिष्ठ पुत्र था। १७५९ में आलमगीर द्वितीय की मृत्यु के बाद इमाद उल मुल्क नामक ताकतवर मंत्री ने मुही-उल-मिल्लत को शाहजहां तृतीय के नाम से मुगल गद्दी पर बैठाया और आलमगीर द्वितीय का पुत्र शाह आलम द्वितीय पटना भाग गया । हालांकि १७६० में मराठा सरदार और सदाशिवराव भाऊ की सहायता से शाह आलम द्वितीय द्वारा शाहजहां तृतीय को मुगल सम्राट की गद्दी से हटा दिया गया और शाह आलम द्वितीय को मुगल सम्राट बनाया गया और इमाद उल मुल्क की तानाशाही खत्म की
बाग़-ए-बाबर
बाग़-ए-बाबर () (हिंदी अर्थ: बाबर का उद्यान) मुगल सम्राट बाबर का मकबरा परिसर है। यह काबुल आने वाले पर्यटकों का सबसे पसंदीदा स्‍थान है। इसी बाग में प्रथम मुगल बादशाह बाबर की कब्र है। यह पार्क कई बगीचों को मिलाकर बनाया गया है। इस बाग की बाहरी दीवार का पुनर्निर्माण २००५ ई. में पुरानी शैली में ही किया गया था। इस दीवार को १९९२-९६ ई. में युद्ध के दौरान क्षति पहुंची थी। यह बाग काबुल के चेचलस्‍टन क्षेत्र में स्थित है। बाबर की मृत्‍यु के बाद उन्‍हें आगरा में दफनाया गया था। लेकिन बाबर की यह इच्‍छा थी कि उन्‍हें काबुल में दफनाया जा। इस कारण शेरशाह सूरी ने उनकी इच्‍छानुसार उन्‍हें काबुल लाकर इस बाग में दफनाया गया। इसी बाग की प्रेरणा से भारत में मुगल बादशाहों ने कई बागों का निर्माण करवाया था।
बाग के बीचोंबीच एक नहर है जिसमें जल का अनवरत प्रवाह हो रहा है। पास में ही बाबर का मकबरा है, जहां पर गोलियों के निशान १९९० के दशक में हुए गृह युद्ध का परिणाम हैं। यह नहर इस बाग को दो हिस्सों में बांटती है, एक तरफ का हिस्सा परिवारों के लिए हैं और दूसरा सिर्फ युवा पुरुषों के लिए। दूसरी तरफ दरियों पर बैठे परिवारों के लिए हरी-हरी घास के ये बाग पिकनिक की जगह है। घूमती-फिरती काबुली महिलाएं बेशक काले हिजाब को ओढ़े रहती हैं, बावजूद इसके उनके चेहरे आसानी से पहचाने जा सकते हैं।
सरहिंद फतेहगढ़
सरहिंद फतेहगढ़ (Sirhind-Fategarh), जिसे सरहिंद (Sirhind) भी कहते हैं, भारत के पंजाब राज्य के फतेहगढ़ साहिब ज़िले में स्थित एक नगर है। सरहिंद में श्री गुरु गोबिंद सिंह जी के दो बेटो को दीवार में चुनवा दिया गिया था।
पांडुरंग शास्त्री आठवले
पांडुरंग शास्त्री आठवले (19 अक्टूबर 1920 - 25 अक्टूबर 2003), भारत के दार्शनिक, आध्यात्मिक गुरू तथा समाज सुधारक थे। उनको प्राय: दादाजी के नाम से जाना जाता है जिसका मराठी में अर्थ 'बड़े भाई साहब' होता है। उन्होने सन् १९५४ में स्वाध्याय आन्दोलन चलाया और स्वाध्याय परिवार की स्थापना की। स्वाध्याय आन्दोलन श्रीमद्भागवद्गीता पर आधारित आत्म-ज्ञान का अन्दोलन है जो भारत के एक लाख से अधिक गावों में फैला हुआ है और इसके कोई लाखो सदस्य हैं। दादाजी गीता एवं उपनिषदों पर अपने प्रवचन के लिये प्रसिद्ध थे।
उन्हें सन् १९९७ में धर्म के क्षेत्र में उन्नति के लिये टेम्पल्टन पुरस्कार (Templton Prize) से सम्मानित किया गया। सन् १९९९ में उन्हें सामुदायिक नेतृत्व के लिये मैगससे पुरस्कार से भी सम्मानित किया गया। उसी वर्ष भारत सरकार ने उन्हें पद्मविभूषण से सम्मानित किया। पांडुरंग शास्त्री आठवलेके जन्मदिन को ‘मनुष्य गौरव दिन’ के रूप में मनाया जाता है। पांडुरंग शास्त्री ने पारंपरिक शिक्षा के साथ ही सरस्वती संस्कृत विद्यालय में संस्कृत व्याकरण के साथ न्याय, वेदांत, साहित्य और अंग्रेजी साहित्य का अध्ययन किया। उन्हें रॉयल एशियाटिक सोसाइटी मुंबई द्वारा मानद सदस्य की उपाधि से सम्मानित किया गया। इस पुस्तकालय में, उन्होंने उपन्यास खंड को छोड़कर सभी विषयों के प्रमुख लेखकों की प्रसिद्ध पुस्तकों का अध्ययन किया। वेदों, उपनिषदों, स्मृति, पुराणों पर चिंतन करते हुए। श्रीमद्भगवद्गीता पाठशाला (माधवबाग मुंबई) में, पांडुरंगशास्त्री ने अखंड वैदिक धर्म, जीवन जीने का तरीका, पूजा का तरीका और पवित्र मंच से सोचने का तरीका दिया।जय योगेश्वर
भारत २०१०
इन्हें भी देखें  2014 भारत 2014 विज्ञान एवं प्रौद्योगिकी 2014 साहित्य संगीत कला 2014 खेल जगत 2014
गणतंत्र दिवस के अवसर पर मेजर मोहित शर्मा, मेजर डी़ श्रीराम कुमार और हवलदार राजेश कुमार को अशोक चक्र से सम्मानित किया गया।  भारत की राष्ट्रपति प्रतिभा पाटिल ने पद्म पुरस्कार पाने वाले 130 व्यक्तियों के नामों की घोषणा की। इनमें रंगमंच जगत की किंवदंति इब्राहिम अल्काजी और जोहरा सहगल, मशहूर अदाकारा रेखा और आमिर खान, ऑस्कर विजेता ए़ आर रहमान और रसूल पोकुटटी, फार्मूला़ रेसर नारायण कार्तिकेयन, क्रिकेटर वीरेंद्र सहवाग, बैडमिंटन खिलाड़ी साइना नेहवाल और क्रिकेटर सचिन तेंदुलकर के गुरु रमाकांत आचरेकर शामिल हैं।
नक्सलवादियों ने बारूदी सुरंग में इस्तेमाल होने वाला 16.5 टन अमोनियम नाइट्रेट से भरा ट्रक लूट लिया। तिब्बतियों के धर्मगुरु दलाई लामा ने बुद्ध पूर्णिमा के दिन पटना रेलवे जंक्शन के पास 22 एकड़ ज़मीन पर 125 करोड़ रुपए की लागत से बने 200 फ़ीट ऊँचे स्तूप वाले एक भव्य 'बुद्ध स्मृति पार्क' को जनता को समर्पित किया।
देखें जून २०१०
देखें मुख्य लेख अगस्त २०१०
विज्ञान एवं प्रौद्योगिकी २०१०
इन्हें भी देखें- भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010देखें जून २०१०[[श्रेणी:२०१०]
साहित्य संगीत कला २०१०
इन्हें भी देखें  2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010देखें जून २०१० 18 नवम्बर को प्रसिद्ध कवयित्री डॉ॰ वर्षा सिंह को बुन्देली लोक कला संगम संस्थान, झांसी की ओर से पांच हजार रुपए की नगद राशि, प्रशस्तिपत्र एवं स्मृतिचिन्ह के रूप में प्रतिष्ठित ‘गुरदी देवी सम्मान’प्रदान किया गया।
16 दिसम्बर 2010 को लब्धप्रतिष्ठित साहित्यकार डॉ॰ सुश्री शरद सिंह को शाल-श्रीफल सहित प्रशस्तिपत्र एवं ग्यारह हजार रुपए की सम्मान राशि प्रदान करते हुए ‘पं. रामानन्द तिवारी स्मृति प्रतिष्ठा सम्मान-वर्ष 2008’ से अलंकृत किया गया।
खेल जगत २०१०
इन्हें भी देखें  2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010 देखें जून २०१०26== बाहरी कड़ियाँ ==
स्वामी ओमानन्द सरस्वती
स्वामी ओमानन्द सरस्वती (मार्च, 1910 - 23 मार्च 2003) भारत के हरियाणा प्रान्त के स्वतंत्रता-संग्राम-सेनानी, शिक्षक, इतिहासकार एवं सामाजिक कार्यकर्ता थे।
स्वामी ओमानन्द सरस्वती का जन्म दिल्ली के निकट नरेला में हुआ था। उनके पिताजी का नाम चौधरी कनक सिंह था जो जाट खत्री थे। वे अपने माता-पिता के अकेले संतान थे। उनकी मृत्यु दिल्ली के जयपुर गोल्डेन अस्पताल में हुई।
उन्होने इतिहास के कई ग्रन्थ लिखे हैं जिनमें निम्नलिखित बहुत प्रसिद्ध हैं -
कैलाश चन्द्र पन्त
कैलाश चन्द्र पन्त (जन्मतिथि : 26 अप्रैल 1936), हिन्दी-साहित्यकार, पत्रकार एवं प्रमुख हिन्दीसेवी हैं। उनके जीवन में महत्वपूर्ण मोड़ तब आया जब नौकरी छोड़कर स्वतंत्र प्रेस डाला और साप्ताहिक पत्र ‘जनधर्म’ निकाला।
श्री कैलाश चन्द्र पन्त की माताजी का नाम श्रीमती हरिप्रिया पंत एवं पिताजी का नाम स्व. लीलाधर पन्त है। इनका जन्म मध्य प्रदेश में इन्दौर के पास महू में हुआ। किन्तु इनका पैतृक गाँव उत्तराखण्ड के बागेश्वर जिले का खन्तोली गाँव है।
शिक्षा : एम॰ए॰ साहित्याचार्य
प्राथमिक शिक्षा - पब्लिक बॉयज प्राइमरी स्कूल, महू
मैट्रिक - के.बी.ई.पी. मेमोरियल हाईस्कूल, महू
एम॰ए॰ (हिन्दी) - क्रिश्चियन कॉलेज, इन्दौर
महू में 'स्वाध्याय विद्यापीठ' की स्थापना;
22 वर्षों तक साप्ताहिक जनधर्म का नियमित प्रकाशन किया,
भोपाल में किसान भवन का निर्माण और हिन्दी भवन का विकास किया,
‘कौन किसका आदमी’ और ‘धुंध के आर पार’ का प्रकाशन,
20 मई 1995 को भोपाल में नागरिक अभिनन्दन तथा 1,61,000 रु. की राशि भेंट स्वरूप प्राप्त की।
‘मालवांचल में कूर्मांचल’ नामक अभिनंदन-ग्रन्थ का प्रकाशन।
मध्य प्रदेश के सामाजिक, सांस्कृतिक एवं साहित्यिक क्षेत्र में प्रतिष्ठा प्राप्त करने के अतिरिक्त राष्ट्रभाषा प्रचार समिति, वर्धा के सहायक मंत्री रहे;
'हम भारतीय' अभियान के राष्ट्रीय संयोजक
सम्प्रतिः राष्ट्रभाषा प्रचार समिति वर्धा के राष्ट्रीय संयोजक।
मादक द्रव्य
ऐसे पदार्थ जो नशा पैदा करते हैं, मादक द्रव्य (Narcotic) कहलाते हैं।
शराब की भाँति मादक द्रव्य समाज के लिए हानिकारक होते है। उच्च वर्गों में समाज का प्रचलन है,वहां समाज के निचले तबके के लोगों में चरस,गाँजा,अफीम,कोकीन,मारफीन इत्यादि का अत्यधिक प्रचलन है। ऐसे पदार्थ को ही मादक द्रव्य कहते हैं। उच्च वर्गों के लिए कोकीन हेरोइन तथा एल.एस.डी.के प्रयोग भी प्रचलन है।।
खड्डा
खड्डा (Khadda) भारत के उत्तर प्रदेश राज्य के कुशीनगर ज़िले में स्थित एक नगर है।
खड्डा कुशीनगर जनपद के उत्तरी भाग में नेपाल व बिहार सीमा के पास स्थित एक नगर पंचायत है। यहाँ एक चीनी का कारखाना है, जो निजी क्षेत्र में है ।यहाँ 5 इण्टरमिडिएट कॉलेज तथा 1 डिग्री कॉलेज भी है। यहाँ गोरखपुर नरकटियागंज रेलवे लाइन पर स्थित रेलवे स्टेेशन भी है।
तराई क्षेत्र में स्थित होने के कारण यहाँ की जलवायु उष्ण कटिबंधीय नम है।अधिक वर्षा के कारण पर्याप्त मात्रा में जल की उपलब्धता सुनिश्चित होने से यहाँ जल गहन फसलों जैसे गन्ना, धान आदि उगाई जाती है। नगर नारायणी नदी के पास होने के कारण नगर का वातावरण काफी शुद्ध है।
तराई क्षेत्र
तराई क्षेत्र भारत, नेपाल एवं भूटान में स्थित हिमालय के आधार के दक्षिण में स्थित क्षेत्रों को कहते हैं। यह क्षेत्र पश्चिम में यमुना नदी से लेकर पूरब में ब्रह्मपुत्र नदी तक फैला हुआ है। इस क्षेत्र में भूमि नम है तथा इस क्षेत्र में घास के मैदान एवं वन हैं। तराई क्षेत्र के उत्तरी भाग भाभर क्षेत्र कहलाता है। तराई क्षेत्र की भूमि के अन्दर मिट्टी और बालू की एक के बाद एक परते हैं। यहाँ पर जल-स्तर बहुत उपर है। इस क्षेत्र की नदियों में मानसून के समय प्राय: बाढ़ आ जाती है। तराई क्षेत्र के नीचे (दक्षिण में) गंगा-यमुना-ब्रह्मपुत्र का मैदानी क्षेत्र स्थित है। तराई का अर्थ समतल भूमि होता है। और अर्थ मधेस भी होता है। पिछले 1 दशक में नेपालमे तराई मधेश नाम से 1 दर्जन से भी अधिक राजनितिक दल दर्ता हुए है। उनमे से अधिकतर अभी के नेपालके सम्भिधान सभा में प्रतिनिधित्व करते है। कुछ मधेसी दल के नाम :मधेसी फोरम, तराई मधेश लोकतांत्रिक पार्टी, सद्भावना पार्टी, तराई मधेश राष्टीय अभियान। उनका मुद्दा मधेशियो हक अधिकार संबिधान सभा से सुनिश्चित करवाना है। मधेश के लोग राजनितिक रूप से पिछड़े है। नेपाली सेना मधेसी की उपस्थिति 2% से भी कम है। और यही स्थिति कुटनीतिक पदों पर भी है। मधेसी लोग अधिकतर भारत के यूपी विहार मूल के है। उसकेवाद अन्य राज्य से सम्बंधित है जैसे बंगाल पंजाब राजस्थान का नंबर आता है।
मधेसी
अर्थशास्त्रियों की सूची
मनमोहन सिंह
एडम स्मिथ
भीमराव अम्बेडकर
कार्ल मार्क्स
दादा भाई नौरोजी
अमर्त्य सेन
चाणक्य जीसस ह्युअर्टा डि सोटो
आंतरिक डिज़ाइन
इंटीरियर या आंतरिक डिजाइन को अक्सर साज-सज्जा से जोड़कर देखा जाता है, जिसमें शामिल है स्टाइल, रंग-रोगन, फर्नीचर, आर्ट वर्क और लाइटिंग का उचित चयन करना। आज के डिजाइनर पुरानी या नई इमारत को काफी फेरबदल के बाद नया स्वरूप देते हैं। आज के डिजाइनर आर्किटेक्चर की गहन जानकारी, ले आउट बनाना, किसी इमारत के नवीनीकरण, खिड़की-दरवाजों की सही जगह व आकार की भी राय देते हैं। यह लोग सही डिजाइन, सुरक्षा, आराम, पर्यावरण के मानकों को ध्यान में रखते हुए इंटीरियर डिजाइन करते हैं। अगर किसी प्रोजेक्ट में ढांचागत काम की भी जरूरत पड़ती है तो यह लोग आर्किटेक्ट या इंजीनियर के साथ मिलकर कार्य करते हैं। जब आंतरिक डिजाइन का काम शुरू होता है तो डिजाइनर समय-समय पर साइट पर जाकर इसे सुपरवाइज करते हैं। इन्हें कई तरह के काम करने वाले ठेकेदारों से तारतम्य बैठाना होता है, जिसमें फर्नीचर, प्लंबर, एसी या इलेक्ट्रिकल सर्किट, फ्लोरिंग, फिटिंग, आर्टवर्क और लाइटिंग प्रमुख क्षेत्र हैं।. इंटीरियर डिजाइन को घर की जगह के लिए सुंदर और उपयुक्त होना चाहिए, जिससे घर अधिक जीवंत और सुंदर हो।
तुर्किस्तान
तुर्किस्तान () मध्य एशिया के एक बड़ा भूभाग का पारम्परिक नाम है जहाँ तुर्की भाषाएँ बोलने वाले तुर्क लोग रहते हैं। इस नाम द्वारा परिभाषित इलाक़े की सीमाएँ समय के साथ बदलती रहीं हैं और इसका प्रयोग भी तुर्किस्तान से बाहर रहने वाले लोग ही अधिक करते थे। आधुनिक युग में तुर्कमेनिस्तान, उज़बेकिस्तान, काज़ाख़स्तान, किर्गिज़स्तान, ताजिकिस्तान और चीन का शिनजियांग प्रांत आते हैं। इनके अतिरिक्त उत्तरी ईरान और अफ़्ग़ानिस्तान के कुछ भाग, रूस के साइबेरिया क्षेत्र का छोटा सा भाग और मंगोलिया का सुदूर पश्चिमी भाग भी शामिल हैं। ध्यान दें कि ताजिकिस्तान को छोड़कर इन सभी क्षेत्रों में तुर्की भाषाएँ सबसे अधिक बोली जाती हैं। ताजिकिस्तान में बोली जाने वाली ताजिक भाषा एक ईरानी भाषा है, लेकिन ताजिकिस्तान को फिर भी तुर्किस्तान का भाग माना जाता है।
महाबत खां
महाबत खां () (पूरा नाममहाबत खान खान-ए-खाना सिपह-सालार ज़माना बेग काबुली, जन्म नाम ज़माना बेग) (मृत्यु १६३४), मुगल सम्राट जहांगीर के राज्य में एक प्रमुख सेनापति/सिपहसालार था।
रोबेर्तो कर्लोस् पवोन् कर्रेओन्
लेखक, अनुवादक, निबंधकार और कवि मूल पुएब्ल दे सरगोस, मेक्सिको से २ नवम्बर १९७५ जन्म. लैटिन अमेरिका के पहले कोश ने लिखा, चीनी में.